
שאלות ותשובות קול קורא 29/8.2026
למחקר בנושא " השפעות מלחמת חרבות ברזל על מערכת החינוך"

	הפנייה
	שאלה 
	תשובה

	סעיף 3 (תנאי סף להגשת הצעה), תת-סעיף 3.3, וסעיף 7 (מבנה ותכולת ההצעה), תת-סעיף 7.3 (פסקה ז')
	כיצד יש לציין בהצעת המחקר חוקרים ששימשו שותפים במחקר המקורי וישולבו כיועצים מדעיים במחקר ההמשך, והאם נדרש להגיש גם את קורות החיים שלהם?
	יש לציין זאת בהצעה תוך ציון מומחיותם. אין צורך בהגשת קורות החיים שלהם

	סעיף 1 (מבוא) ו-סעיף 5 (רקע), תת-סעיף "דגשים להצעות"
	האם הצעת מחקר שהתבססה על נתוני בסיס (Baseline) שנאספו בעקבות מצב חירום או מבצע צבאי אחר (כגון מבצע "שאגת הארי") ולא בעקבות מלחמת "חרבות ברזל", זכאית להגשה במסגרת קול קורא זה?
	כן, ובלבד שנתוני הבסיס עומדים בדרישות הקול הקורא מבחינת מועד האיסוף ורלוונטיותם למחקר המוצע

	סעיף 3 (תנאי סף להגשת הצעה), תת-סעיף 3.3
	האם קיימת מגבלה על מספר החוקרים המשתתפים בפועל במחקר ובפרסומיו המדעיים מעבר למגבלת ארבעת החוקרים הראשיים החתומים על ההצעה, והאם נדרש להצהיר על כלל חברי הצוות השותפים בגוף ההצעה?
	אין מגבלה. נדרש להצהיר על כל חברי הצוות בגוף הצעה





	סעיף 5 (רקע) ונספח 2 (אמות מידה לשיפוט והערכה)
	1. האם ניתן וכדאי להציע מחקר התערבות במסגרת הקול הקורא? מלשון הקול הקורא נראה שמחקר התערבות אפשרי, אבל לא ברור לנו האם זו הכוונה והאם יש בכך יתרון?

2. האם ניתן לקבל דוגמאות לתובנות יישומיות הצפויות במסגרת הקול הקורא?



3. האם ״כיווני פעולה קונקרטיים״ יכולים לכלול הצעה לסוללת הערכה לאיתור בני נוער בסיכון מוגבר?
	1. ניתן להציע תוכנית התערבות, כל עוד המחקר יסתיים במועד הנקבע ויינתנו תשובות לשאלות המחקר שצויינו בקול הקורא, ובלבד שהוא עומד בכל דרישות הקול הקורא כמחקר המשך המבוסס על נתוני בסיס.

2. בתובנה יישומית הכוונה לתובנה שמתייחסת לשיפור מצבו של מוטב המדיניות דרך מנופי המדיניות הרלוונטיים בדגש על פעולה קונקרטית שהמשרד יכול ליישם תוך שימוש במדדים שבאמצעותם ניתן לבחון אם השינוי אכן הועיל. 

3. במובן זה הצעה לסוללת הערכה לאיתור בני נוער בסיכון מוגבר אינה יישומית מספיק, בהינתן ונדרש לפתח במחקר המשך סוללת הערכה זו.

	סעיף 4 (משך ותקציב המחקר), תת-סעיף 4.1
	האם נפלה טעות סופר בציון סך התקציב הכולל למימון המחקרים בסעיף 4.1 (בו נכתב "500,00 ₪"), ומהו הסכום המדויק המיועד לכך?
	טעות סופר. הסכום הכולל הוא עד 500,000 ש"ח.
ניתן להגיש הצעות שהיקף התקציב שלהן הוא עד 250,000 ש"ח בלבד. 

	סעיף 5 (רקע), תת-סעיף "רקע" ו-"דגשים להצעות"
	האם מחקר ההמשך מחייב איסוף נתוני מעקב מאותם נבדקים ספציפיים שנחקרו בעבר (מעקב פאנל), או שניתן להסתפק בדגימת אותו מוסד חינוכי או קבוצת משתתפים דומה דמוגרפית?
האם הדרישה היא לחזור לאותם נבדקים שנבדקו לפני המלחמה או אפשרי לחזור לאותו בית הספר שנאספו בו הנתונים או לחלופין קבוצת משתתפים דומה מבחינה דמוגרפית? 
במידה ויש לנו נתונים על מתבגרים שהיו בכיתה ט לפני המלחמה וכיום הן סיימו את שנות התיכון, רלוונטי לחזור אליהם או הכוונה  רק לתלמידים שנמצאים עדיין במסגרת החינוכית?
	מחקר ההמשך אינו מחייב בהכרח איסוף נתונים מאותם נבדקים שנחקרו בעבר. ניתן להציע הן מחקר העוקב אחר אותם נבדקים לאורך זמן והן מחקר אורך המבוסס על מדידות חוזרות באותם מוסדות חינוך או בקרב מדגמים עוקבים מאותה אוכלוסיית יעד.
עם זאת, כאשר אין אפשרות לחזור לאותם נבדקים, על ההצעה להראות כיצד נשמרת יכולת ההשוואה לאורך זמן. בין היתר, יש להתייחס לעקביות בהגדרת אוכלוסיית המחקר ובשיטת הדגימה, לשימוש בכלי מדידה ובמדדים בני-השוואה, לשינויים אפשריים בהרכב האוכלוסייה ובמאפייני המוסדות ולשיטות שבאמצעותן יובחן שינוי לאורך זמן מהבדלים בין המדגמים. 
חזרה למתבגרים שהיו בכיתה ט׳ לפני המלחמה וכיום סיימו את לימודיהם עשויה להיות רלוונטית ואף בעלת ערך ייחודי, אם שאלות המחקר עוסקות בהשפעות מתמשכות ובמסלולי התפתחות ומעבר לבגרות. אין הכרח להגביל את המחקר רק למי שנמצאים כיום במסגרת חינוכית. עם זאת, על ההצעה להבהיר כיצד המעקב אחר בוגרי המערכת משרת את מטרות הקול הקורא, ואילו נתונים ייאספו במקביל על תלמידים הנמצאים עדיין במערכת, ככל שנדרש לצורכי המדיניות.

	סעיף 5 (רקע) - נתוני בסיס
	האם מחקר שבו נאספו נתונים בחודשים מאי-יולי 2024 מתקבל כנתוני בסיס?
	כן

	סעיף 5 (רקע) / דגשים להצעות
	האם יסכים המשרד לבצע התאמות והבהרות בקול הקורא ובחוזה בנוגע לאופן ההתמודדות עם שחיקת המדגם במחקר המעקב?
	על החוקר להציע דרכי התמודדות עם אתגר מתודולוגי זה

	סעיף 4 ונספח ב' (תקציב)
	האם יסכים המשרד לבצע התאמות והבהרות בקול הקורא ובחוזה בנוגע להגדלת תקציב המחקר המרבי על מנת שתהיה הלימה בין התקציב למורכבות ודרישות המחקר?
	יישאר ללא שינוי

	סעיף 12 לקול הקורא וסעיף 7 לנספח 1
	האם יסכים המשרד לבצע התאמות והבהרות בקול הקורא ובחוזה בנוגע לסמכויות שינוי וביטול המחקר והגדרת תפקידה של הוועדה המלווה?
	יישאר ללא שינוי

	סעיף 5 לקול הקורא
	הקול הקורא מיועד אך ורק לחוקרים שבידיהם נתונים שנאספו לפני פרוץ מלחמת חרבות ברזל או בראשיתה. מחקרים חדשים ללא נתוני בסיס אינם זכאים להגשה.
נבקש לקבל  הבהרה מה היקף ותנאי הסף הנדרשים ביחס לנתוני הבסיס (סוג הנתונים, גודל המדגם, מועד האיסוף והיקף המעקב הנדרש).

	לא נקבעו בקול הקורא תנאי סף כמותיים ביחס לנתוני הבסיס. על הנתונים להיאסף לפני פרוץ המלחמה או בראשיתה, להיות רלוונטיים לשאלות המחקר ולאפשר השוואה משמעותית לאורך זמן. התאמת הנתונים והיקפם ייבחנו במסגרת הערכת ההצעה

	סעיפים 12.3-12.4 לקול הקורא.  סעיפים 4(ו)-4(ז), 7(ג)-7(ד) להסכם. 

	המשרד רשאי לבצע רק חלק ממרכיבי המחקר, לשנות את תכנית העבודה ואף לצמצם או להפסיק את המחקר לאחר תחילתו. 
נבקש להבהיר כי כל שינוי מהותי בתכולת המחקר או בהיקפו יבוצע בהסכמת הצדדים וילווה בהתאמה תקציבית מתאימה.

	כל שינוי מהותי בתכולת המחקר או בהיקפו יבוצע בהסכמת הצדדים וילווה בהתאמה תקציבית מתאימה.


	סעיפים 7(ד) ו-15(ב)-(ד) להסכם
	למשרד שמורה הזכות לסיים את ההתקשרות במהלך השנה הראשונה או עקב שינויי מדיניות ותכנית. במקרה כזה משולם בדרך כלל רק החלק היחסי של העבודה שבוצעה. 
נבקש להבהיר כי במקרה של הפסקת מחקר שלא עקב הפרה מצד המוסד, יכוסו גם התחייבויות והוצאות עתידיות שלא ניתן לבטלן .
	בכל מקרה שבו המשרד מפסיק או מצמצם את המחקר שלא עקב הפרה או רשלנות של המוסד או החוקר, יוחזרו ויוכרו הוצאות והתחייבויות בלתי ניתנות לביטול שנלקחו לצורך ביצוע המחקר.


	סעיף 7(א)-(ב) להסכם
	הוועדה המלווה מאשרת:שיטת הדגימה, כלי המחקר, השלמת איסוף הנתונים, עיבוד הנתונים, דוחות ביניים, דוח סופי. 
נבקש להבהיר כי תפקידה של הוועדה הוא פיקוח מקצועי ותיאום מול המשרד ולא התערבות בהחלטות מחקריות או אקדמיות.

	ישאר ללא שינוי

	סעיפים 9(ב)(1), 9(ב)(3), 9(ב)(4) להסכם
	פרסום ממצאי המחקר, לרבות מאמרים, כנסים, מדיה ורשתות חברתיות, כפוף לעדכון ואישור מלווה הביצוע ולתיאום עם דוברות משרד החינוך.
נבקש להבהיר כי אין בכך כדי לפגוע בחופש האקדמי או להקנות למשרד סמכות למנוע פרסום של ממצאים מדעיים.

	ישאר ללא שינוי - יובהר כי פרסום אקדמי בכתבי עת מדעיים אינו מוגבל

	סעיף 7(ו) להסכם
	איחור בדו"ח ביניים ללא אישור מראש גורר הפחתת תקציב של 1% לכל חודש איחור.
נבקש לקבוע מנגנון חריגים או הליך בקשה להארכת מועד לפני הפעלת הסנקציה התקציבית.

	ישאר ללא שינוי.
כפי שנכתב, בהינתן קבלת אישור מראש ובכתב לשינוי מועד הגשת הדו"חות לא יופעלו מנגנונים של סנקציות תקציביות ביחס לאיחורים.

	סעיף 7.3(2)(iv) לקול הקורא
	משרד החינוך מציין במפורש כי לא יסייע בגיוס משתתפים או בהשגת היענות למחקר. 
נבקש להבהיר כי במחקרי מעקב ארוכי טווח קיים סיכון משמעותי לשחיקת מדגם לאורך הזמן, והדבר עלול להשפיע על יכולת השלמת המחקר.

	גיוס המשתתפים והשגת ההיענות הם באחריות החוקרים. ככל שהדבר רלוונטי למחקר, ניתן יהיה לספק פרטי התקשרות המצויים בידי המשרד, בכפוף לאישורים הנדרשים. בנוסף, החוקרים יצוידו במכתב תמיכה של המשרד, הנהלת המשרד תיודע ביחס למחקר וככל שיתאפשר הדבר יובא לידיעת בתי הספר הרלוונטיים. בהצעת המחקר יש להציע דרכים מתודולוגיות להתמודד עם אתגר נשירת משתתפים לאורך זמן.

	סעיף 4.1 לקול הקורא. סעיף 9 לנספח התקציב

	הצעת המחקר מבוססת על מחקר אורך הכולל איסוף נתוני מעקב חדשים, אך התקציב המרבי למחקר הוא 250,000 ₪ בלבד.
נבקש לבחון מול החוקרים את היתכנות ביצוע המחקר במסגרת התקציבית שהוגדרה.

	ישאר ללא שינוי

	סעיף 3 להסכם וסעיף 4.5 לקולות הקוראים
	בסעיף 4.5 לקול הקורא נקבע כי המשרד רשאי להאריך את תקופת ההתקשרות בעד 12 חודשים, ואילו בסעיף 3 להסכם נקבעה תקופת הארכה של עד 18 חודשים. נבקש להבהיר מהי תקופת ההארכה המרבית החלה על ההתקשרות.
	18 חודשים


	סעיף 6(ג) להסכם ההתקשרות
	נבקש להבהיר כי חובת המוסד לפי סעיף 6(ג) מוגבלת למסמכים המצויים ברשותו או בשליטתו, וכי המוסד לא יידרש להעמיד לעיון ספרי חשבונות של צדדים שלישיים.
	ישאר ללא שינוי. 

	סעיף 9(א)(3) להסכם ההתקשרות
	נבקש להבהיר כי החובה לחתום על כתבי ויתור, כתבי העברה או מסמכים אחרים נועדה למימוש הרישיון בלבד, ואינה מחייבת את המוסד להעביר למדינה בעלות בתוצרי הידע או לוותר על זכויותיו בהם.
	ישאר ללא שינוי. 

	סעיף 9(א)(6) להסכם ההתקשרות
	נבקש להבהיר כי ככל שהמוסד בחר להתגונן מפני תביעה או דרישה, המשרד לא יתקשר בהסדר פשרה המטיל על המוסד אחריות, תשלום או התחייבות אחרת ללא הסכמת המוסד מראש ובכתב, שלא תעוכב מטעמים בלתי סבירים.
	ישאר ללא שינוי

	סעיפים 9(ב)(3)-(4) להסכם ההתקשרות
	נבקש להבהיר כי גם על פרסום בעברית יחול מנגנון 30 הימים שבסעיף 9(ב)(3), וכי אישור המשרד יוגבל למידע סודי, ביטחון המדינה ופרטים מזהים.
	ישאר ללא שינוי

	סעיף 12 להסכם ההתקשרות
	נבקש להבהיר כי האיסור יחול רק על העסקת עובד משרד החינוך שקיים בעניינו חשש לניגוד עניינים בקשר למחקר.
	ישאר ללא שינוי

	סעיפים 4(ז), 7(ג)-(ד) ו־15(ב)-(ד) להסכם ההתקשרות
	נבקש להבהיר כי בכל מקרה שבו המשרד מפסיק או מצמצם את המחקר שלא עקב הפרה או רשלנות של המוסד או החוקר, ישולמו גם התחייבויות סבירות שנכללו בתקציב המאושר, נלקחו לצורך ביצוע המחקר ואינן ניתנות לביטול.
	בכל מקרה שבו המשרד מפסיק או מצמצם את המחקר שלא עקב הפרה או רשלנות של המוסד או החוקר, יוחזרו ויוכרו הוצאות והתחייבויות בלתי ניתנות לביטול שנלקחו לצורך ביצוע המחקר.

	סעיפים 1.1 ו־9.1 לנספח ה׳ וסעיף 9(א)(2) להסכם
	נבקש להבהיר כי בעלות המשרד וחובת המסירה והמחיקה שבנספח ה׳ חלות רק על מידע שנמסר למוסד על ידי המשרד, ולא על נתוני מחקר שנאספו או נוצרו על ידי המוסד, אשר לגביהם יחול סעיף 9(א)(2) להסכם.
	ישאר ללא שינוי

	סעיף 1.2 לנספח ה׳

